Berlingske Tidende, 1834-12-09
Paris, den 29de November. Over en Fægtning, som fandt Sted den 10de October ved Bugia, indeholde Breve fra Algier af 3die November nogle nærmere Details: "Denne lille Stad, hedder det deri, hvis Besiddelse allerede har koster Franskmændene saa meget Blod, uden at yde endog mindste Skin af Fordeel, er aaben imod Landsiden, og kun forsvaret ved nogle nylig opkastede Jordskandser og en Række af Blokhuse. En Fjerdingvei fra Staden hæve sig steile Bjergkjæder, bedækkede med Smaaskove og kun beboede af Kabyller, der strax fra Begyndelsen have yttret det meest fjendtlige Sindelag mod Franskmændene, tilbageviist alle Forbindelser med dem, og som ej engang ved Pengeløvter vare at formaae til at bringe Levnetsmidler til Bu gin, saa at Besætningen allerede flere Gange leed Mangel, da kun faae Skibe komme did, for den slette og usikkre Havns Skyld, General Duvidier forsøgte paa ved Jøder og Morer at begynde Underhandlinger med de mægtige Stammer Ben-Zamun- og Ben-Pacub; men disse strandede ganske paa den uforsonlige Religions Fanatisme, som i Særdeleshed er egen for Jndbyggerne af Regentskabets østlige Deel. J Begyndelsen af October blev Generalen af jødiske Spioner underrettet om, at Kabylerne, ophidsede ved hine tvende Stammer og ved Vejen af Constantine, atter i Masse vilde forsøge et Angreb paa Staden. Marabuterne udbredte Proclamationer, og opfordrede alle Troende til Kamp i deres hellige Religions Navn. Med Kabylerne, som nedsteg fra Bjergene, forenede sig ogsaa nogle af Slettens Beduin-Stammer. Den 10de October viste en Colonne af 6000 Kabyler sig, som under Anførsel af en fransk Deserteur, rettede deres Angreb mod Blokhusene Salem og Kliff. Besætningerne, som kun hver især talte 30 til 40 Mand, forsvarede sig heeltemodig og anrettede ved det grove Skytses Jld en frygtelig Ødelæggelse blandt Fjendens tykkeste Masser; dog lykkedes det flere af de Forvovneste at svinge sig over Barrieren, hvor de faldt for de franske Bajonetter. Kampen varede til Kl. 4 om Natten, Kabylerne viste det meest fortvivlede Mod, men bleve dog alligevel paa alle Punkter tilbagedrevne ved de franske Troppers koldblodige Tapperhed, som hverken lod sig forskrække af Barbarernes Mængde, eller deres vilde Hylen. Man saae deres lange Colonne forsvinde henimod Bjergene, og de bare de Dræbtes Liig med sig. De africanske Jægere, et fortræffeligt Ryttercorps, der bestaaer af lutter smukke og kraftige unge Mænd, og meget frygtes af Araberne, vare under Fægtningen opstillede til Hest, men formedelst Mørket og Fjendens betydelige Antal vovede de ikke at hindre hans Tilbagetog. General Duvivier yder sine Krigere, men især Lieutenant Ma hour, der commanderede Blokhuset Salem, den største Roes. J Toulon venter man et Antal svært saarede Soldater. Endnu for kort siden saae jeg en Oberst af de africanske Jægere hinke her omkring med en lam Fod; han var blevet saaret ved en tidligere Fægtning. Denne, saavelsom andre Militaire fra Buona, med hvilke jeg har havt Leilighed at tale, vare af den Mening, at man ikke udretter Noget med forsonlige Forholdsregler, og at kun Skræk og Vaabenmagt formaae at holde hine vilde Stammer i Tøile. For at underkaste sig Landet synes det uundgaaeligt nødvendigt, at foretage et Tog mod Constantine; thi det er Middelpunktet, hvorfra alle fjendtlige Forsøg gaae ud.